༤།འདི་ལོ་ཕྱི་ཟླ་༤པའི་ནང་ཨ་རིའི་ཕོ་ལོ་རི་ཌ་གྲོང་ཁྱེར་ནང་སྲིད་འཛིན་ཌོ་ནལ་ཊམ་མཆོག་དང་ཞི་ཅི་ཕིང་གཉིས་མཇལ་འཕྲད་གནང་སྐབས་དོལ་རྒྱལ་རྗེས་འབྲང་པ་ཁག་ཅིག་ནས་ཞི་ཅིང་ཕིང་ལ་དགའ་བསུའི་ལས་འགུལ་སྤེལ་བ་དང༌།དེ་རྗེས་ཕྱི་ཟླ་༦པའི་ནང་༸གོང་ས་༸སྐྱབས་མགོན་ཆེན་པོ་མཆོག་ཨ་རིར་ཆིབས་བསྒྱུར་བསྐྱང་གཏན་འཁེལ་ཡོད་པར་སོང་བཀའ་ཤག་ལ་ཐུགས་འཚབ་ཆེན་པོ་བྱུང་ཡོད་ཀྱང༌།དེ་སྐོར་བཀའ་ཤག་ནས་བརྒྱུད་ལམ་གཞན་བརྒྱུད་གནས་ཚུལ་མཁྱེན་རྟོགས་བྱུང་བ་ལས།དོན་གཅོད་ནས་གནས་ཚུལ་གང་ཡང་སྙན་ཞུ་བྱུང་མེད།སྐུ་ཚབ་དོན་གཅོད་ཚང་མར་དོལ་རྒྱལ་རྗེས་འབྲང་པ་དང་འབྲེལ་བའི་གནས་ཚུལ་༸གོང་ས་༸སྐྱབས་མགོན་ཆེན་པོ་མཆོག་གི་སྐུ་ཕྱྭ་དང་ཐད་ཀར་འབྲེལ་བ་ཡོད་པའི་ཆ་ནས་གནས་ཚུལ་མཁོ་སྒྲུབ་དང་སྙན་སེང་དགོས་པའི་ལམ་སྟོན་ཡོད་པར་ལྟོས་མེད་ལྷོད་ཡངས་ཆེན་པོ་བཏང་ཡོད།དེ་འབྲེལ་འདྲི་རྩད་དང་བརྡ་སྟོན་བཀོད་ཁྱབ་གཉིས་པ་དེ་ཕྱི་དྲིལ་ལས་ཁུངས་བརྒྱུད་འདི་ལོ་ཕྱི་ཟླ་༤ནང་བཏང་ཡོད།